CELEX: 62008CN0292
Language: lt
Date: 2008-07-02 00:00:00
Title: Byla C-292/08 2008 m. liepos 2 d. Hoge Raad der Nederlanden (Nyderlandai) pateiktas prašymas priimti prejudicinį sprendimą byloje German Graphics Graphische Maschinen GmbH prieš Alice van der Schee kaip Holland Binding BV bankroto administratorę

25.10.2008   
            
            
               LT
            
            
               Europos Sąjungos oficialusis leidinys
            
            
               C 272/6
            
         2008 m. liepos 2 d.Hoge Raad der Nederlanden (Nyderlandai) pateiktas prašymas priimti prejudicinį sprendimą byloje German Graphics Graphische Maschinen GmbH prieš Alice van der Schee kaip Holland Binding BV bankroto administratorę
   
   (Byla C-292/08)
   (2008/C 272/07)
   Proceso kalba: olandų
   Prašymą priimti prejudicinį sprendimą pateikęs teismas
   Hoge Raad der Nederlanden
   Šalys pagrindinėje byloje
   Ieškovė: German Graphics Graphische Maschinen GmbH
   
      Atsakovė: Alice van der Schee kaip Holland Binding BV bankroto administratorė
   Prejudiciniai klausimai
   
               1.
            
            
               Ar Bankroto reglamento (1) 25 straipsnio 2 dalį reikia aiškinti taip, kad remiantis šios nuostatos formuluote „konvencija (Reglamentas (EB) Nr. 44/2001) (2), jei ji taikytina“, prieš priimant sprendimą dėl kitų teismų sprendimų turi būti nagrinėjama, ar Bankroto reglamento 25 straipsnio 2 dalyje nurodyti sprendimai dėl Reglamento (EB) Nr. 44/2001 pripažinimo ir vykdymo taisyklių taikymo pagal Reglamento EB) Nr. 44/2001 1 straipsnio 2 dalies b punktą nepatenka į šio reglamento taikymo sritį?
            
         
               2.
            
            
               Ar Reglamento (EB) Nr. 44/2001 1 straipsnio 2 dalies b punktą kartu su Bankroto reglamento 7 straipsnio 1 dalimi reikia aiškinti taip, kad aplinkybė, jog saugomas turtas, kuriam taikoma nuosavybės išsaugojimo išlyga, bankroto bylos pirkėjui iškėlimo laikotarpiu yra valstybėje narėje, kurioje iškelta bankroto byla, lemia tai, kad šia nuosavybės išsaugojimo išlyga pagrįstas toks pardavėjo reikalavimas, kokį pareiškė German Graphics, laikomas reikalavimu, kuris pagal Reglamento (EB) Nr. 44/2001 1 straipsnio 2 dalies b punktą priskiriamas bankroto procesui ir todėl nepatenka į šio reglamento materialinę taikymo sritį?
            
         
               3.
            
            
               Ar atsakymas į 2 klausimą priklauso nuo to, kad remiantis Bankroto reglamento 4 straipsnio 2 dalies b punktu, pagal valstybės narės, kurioje iškelta bankroto byla, teisę nustatoma, koks turtas priskiriamas visam bankrutuojančio skolininko turtui?
            
         
      (1)  2000 m. gegužės 29 d. Tarybos reglamentas (EB) Nr. 1346/2000 dėl bankroto bylų (OL L 160, p. 1).
   
      (2)  2000 m. gruodžio 22 d. Tarybos reglamentas (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, p. 1).